དཔེར་ན།དེང་སྐབས་རྒྱ་ནག་ནང་ཧ་ཅང་རྙོག་གྲ་ཆེན་པོ་ཡོང་གི་འདུགདབུལ་ཕྱུག་གི་ཁྱད་པར་ཆེན་པོ་ཆགས་ཏེ།ཞིང་པ་ཚོར་ཧ་ཅང་དཀའ་ངལ་འཕྲད་ཀྱི་འདུགཁྲིམས་ཀྱི་དབང་བསྒྱུར་དང་ཕྱི་གསལ་ནང་གསལ་མེད་སྟབས་ཧ་ལས་པའི་དཀའ་ངལ་འཕྲད་བཞིན་འདུགདེར་བརྟེན་འགོ་ཁྲིད་ཚོའི་ནང་ལ་ཡིན་རུང་བསམ་བློ་གསར་པ་ཞིག་གཏོང་དགོས་འདུག་ཅེས་པའི་མཚམས་ཤིག་ལ་བསླེབས་ཡོད།འགྱུར་བ་ཏན་ཏན་འགྲོ་གི་རེད།སྤྱི་ཡོངས་ཀྱི་རྒྱ་ནག་ནང་དུ་ནང་པ་ས་ཡ་བཞི་བརྒྱ་ནས་ལྔ་བརྒྱ་བར་ཡོད་འདུགགང་ལྟར་དེང་སྐབས་འཛམ་གླིང་འདིའི་ཐོག་ནང་པ་མང་ཤོས་ཡོད་པའི་རྒྱལ་ཁབ་རྒྱ་ནག་ཆགས་ཡོད།དེ་སྔ་གུང་ཁྲན་ཏང་གིས་ཆོས་རྩ་མེད་བཟོ་རྒྱུས་མཚོན་ནང་པའི་ཆོས་ལ་སྡང་ཟུག་བྱེད་མཁན་གྱི་ལུང་པ་དེ་དེང་སྐབས་ནང་པ་མང་ཤོས་ཆགས་ཡོད།རྒྱ་ནག་གི་ལས་བྱེད་དང་དམག་དཔོན་སོགས་མང་པོ་ཞིག་གི་སེམས་ནང་ནས་སངས་རྒྱས་པའི་ཆོས་ལ་དོ་སྣང་དང་དགའ་མོས་བྱེད་ཀྱི་འདུགདེ་ལྟ་བུའི་སངས་རྒྱས་པའི་ཆོས་ལ་དོ་སྣང་དང་དགའ་མོས་བྱེད་མཁན་དེ་དག་གིས་བོད་ཀྱི་ནང་ཆོས་ལ་ཧ་ཅང་དགའ་པོ་བྱེད་ཀྱི་འདུགདེར་བརྟེན་འགྱུར་བ་ཏན་ཏན་འགྲོ་གི་རེད།ང་ཚོས་མི་ལོ་དྲུག་ཅུ་ལྷག་དཀའ་ངལ་མྱངས་པ་རེད།འོན་ཀྱང་ང་ཚོ་བོད་པ་སེམས་ཤུགས་མ་ཆག་པར་བསྡད་ཡོད།ང་ཚོས་འཐབ་རྩོད་བྱེད་རྒྱུ་ཡང་མཐའ་གཅིག་ཏུ་འཚེ་མེད་ཞི་བའི་ལམ་ལ་བརྟེན་ནས་བྱམས་དང་སྙིང་རྗེ་ཉམས་མེད་ཐོག་བདེན་པའི་འཐབ་རྩོད་བྱས་དང་བྱེད་མུས་རེད།འཛམ་གླིང་འདིའི་ཐོག་བོད་དོན་ལ་དོ་སྣང་བྱེད་མཁན་ཇེ་མང་ཇེ་མང་དུ་འགྲོ་གི་འདུགལྷག་པར་བོད་པའི་ཆོས་དང་རིག་གཞུང་ལ་དོ་སྣང་བྱེད་མཁན་ཡོངས་རྫོགས་ཀྱིས་བོད་པའི་དོན་བདག་ལ་སེམས་ཁུར་བྱེད་བཞིན་འདུག